ভাষা নিয়ে যথেচ্ছাচার | বর্ষপূর্তি সংখ্যা | Jugantor
সোমবার, ০৭ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (২৪ মার্চ, ২০১৬)বর্ষপূর্তি সংখ্যা (২৪ মার্চ, ২০১৬)ইউনিয়ন পরিষদ নির্বাচন ২০১৬ (২৪ মার্চ, ২০১৬)সাহিত্য সাময়িকী (১৮ মার্চ, ২০১৬)ইসলাম ও জীবন (১৮ মার্চ, ২০১৬)সুস্থ থাকুন (১৯ মার্চ, ২০১৬)সুরঞ্জনা (২১ মার্চ, ২০১৬)অর্থনীতি (২০ মার্চ, ২০১৬)দৃষ্টিপাত (২৩ মার্চ, ২০১৬)প্রতিমঞ্চ (১৫ মার্চ, ২০১৬)স্বজন সমাবেশ (১৬ মার্চ, ২০১৬)প্রকৃতি ও জীবন (১৯ মার্চ, ২০১৬)ঘরে বাইরে (১৫ মার্চ, ২০১৬)পরবাস (১২ মার্চ, ২০১৬)বিজয় দিবস বিশেষ সংখ্যা ২০১৩ (০২ জানুয়ারি, ২০১৬)কালনিরবধি বিশেষ সংখ্যা ২০১৪ (২৯ ডিসেম্বর, ২০১৫)যুগান্তর বিশেষ আয়োজন (০৮ মার্চ, ২০১৬)চাকরির খোঁজ (১৭ মার্চ, ২০১৬)একুশে বিশেষ সংখ্যা (২২ ফেব্রুয়ারি, ২০১৬)১৭ বছরে যুগান্তর (০৩ ফেব্রুয়ারি, ২০১৬)আলোকচিত্রে যুগান্তরের প্রতিষ্ঠাবার্ষিকী (০১ মার্চ, ২০১৬)আন্তর্জাতিক নারী দিবস (০৮ মার্চ, ২০১৬)
দ্বিতীয় সংস্করণ
বিচ্ছু
হোম
বর্ষপূর্তি সংখ্যা
জাকির তালুকদার    |
প্রকাশ : ২৪ মার্চ, ২০১৬ ০০:০০:০০ | অাপডেট: ২৪ মার্চ, ২০১৬ ০৪:০৩:২৭
প্রিন্টঅঅ-অ+
প্রমিত ভাষা
ভাষা নিয়ে যথেচ্ছাচার
আমাদের বেতার-টেলিভিশনে, নাটকে-বিজ্ঞাপনে সম্প্রতি যে কিম্ভূত বাংলা ব্যবহার করা হচ্ছে, তার সপক্ষে কিছু অশিক্ষিত মিডিয়া-ব্যবসায়ী যখন কথা বলেন, সেই কথাকে বেশি গুরুত্ব না দিলেও চলে। কিন্তু এর সপক্ষে কিছু কিছু স্বঘোষিত ভাষাবিদ যখন ভাষার জাতীয়তাবাদের প্রসঙ্গটি টেনে আনেন, তখন তার মধ্যে রাজনীতির চোরাস্রোতের ভূমিকা লক্ষ্য না করে আর উপায় থাকে না। এ জাতীয়তাবাদ আবার বাঙালি বা বাংলাদেশী জাতীয়তাবাদের মতো সুস্পষ্ট নয়। বরং এটি হচ্ছে ভাগীরথী তীরের কলকাতার জাতীয়তাবাদ বনাম বুড়িগঙ্গার তীরের ঢাকার জাতীয়তাবাদের বিতর্ক। একটি মহল দাবি করতে চান যে প্রমিত বাংলাকে বিকৃত করার মাধ্যমে তারা নাকি আসলে কলকাতার অঘোষিত কর্তৃত্বকে চ্যালেঞ্জ করছেন। এবং এর মাধ্যমে পূর্ববাংলার (বাংলাদেশের নয়) সত্যিকারের স্বাধীকারের ঘোষণা দিচ্ছেন। সরাসরি এমন কথা না বললেও তারা তাদের বিকৃত কার্যকলাপের সমর্থনে যেসব যুক্তিতর্ক উত্থাপন করে থাকেন, সেগুলোর সারমর্ম আসলে এটাই।
অনেক বিবর্তন এবং ব্যক্তিপ্রতিভার সম্মিলিত অবদানে গড়ে উঠেছে বাংলা গদ্য। যে গদ্য তৈরি করা হয়েছিল কোম্পানির ইংরেজ কর্মচারীদের কাজের সুবিধার জন্য এবং বাঙালিদের মধ্যে খ্রিস্টধর্ম প্রচারের গতিবেগ বৃদ্ধি করার অভিপ্রায় নিয়ে, সেই বাংলা গদ্যে গত দুই শতাধিক বছরে লিখিত হয়েছে অসংখ্য না হলেও অনেক কালজয়ী উপন্যাস, প্রচুর ছোট গল্প, নাটক। বিজ্ঞান শিক্ষায় ব্যবহৃত হচ্ছে বাংলা গদ্য। ব্যবহৃত হচ্ছে ইতিহাস-বিন্যাসে, বিশ্ববিদ্যালয়ে ও সব শিক্ষায়তনে সব উচ্চতর বিদ্যার চর্চায়, হাতিয়ার হিসেবে সেই বাংলা গদ্য ব্যবহৃত হচ্ছে গণশিল্পের জাগরণে। এই ভূখণ্ডে সব সামাজিক-রাজনৈতিক বিপ্লবের ইশতেহার রচিত হচ্ছে এ বাংলা গদ্যেই। যুদ্ধে যাওয়ার সময় বিপ্লবী তার দয়িতার কাছে বিদায়ী-পত্র রচনা করছেন এ বাংলা গদ্যেই। আবার মৃত্যুশয্যায় পিতৃপুরুষ তার উত্তরপুরুষদের জন্য অছিয়তনামা রচনা করে যাচ্ছেন এ বাংলা গদ্যেই। মানুষ প্রচণ্ডতম ক্রোধ প্রকাশ করছে এ গদ্যেই। আবার সূক্ষ্মতম প্রেমানুভূতিও প্রকাশ করছে এ গদ্যেই।
বিতর্ক উঠেছে প্রমিত বাংলা এবং আঞ্চলিক বাংলা নিয়ে।
শিল্পী-সাহিত্যিক-নাট্যকার তথা যে কোনো সৃজনশীল গদ্যশিল্পীর ক্ষেত্রে এ বিতর্ক অবান্তর। কারণ শক্তিমান শিল্পী কোনো ব্যাকরণ বা বিধিনিষেধের তোয়াক্কা না করেই সৃষ্টি করতে পারেন প্রতিভাদীপ্ত শিল্প। প্রমিত ভাষার সঙ্গে আঞ্চলিক ভাষার সংশ্লেষণের মাধ্যমে, কিংবা পুরোপুরি কোনো আঞ্চলিক ভাষাতেই সৃষ্টিশীল লেখক রচনা করতে পারেন কবিতা, গান, নাটক, গল্প, উপন্যাসসহ লিখিত সাহিত্যের যে কোনো বর্গ। এখানে লেখক-শিল্পীর নিজের প্রতিভা এবং যোগ্যতা ছাড়া আর কিছুই বিবেচ্য নয়। প্যারীচাঁদ মিত্র, কালীপ্রসন্ন সিংহ, জসীমউদ্দীন, মানিক বন্দ্যোপাধ্যায়, সতীনাথ ভাদুড়ী, সৈয়দ শামসুল হক, সেলিম আল দীন প্রমুখ শক্তিমান লেখকের ক্ষেত্রে তাদের আঞ্চলিক ভাষায় লেখা রচনা নিয়ে কোনো বিতর্ক ওঠেনি। বরং তারা অভিনন্দিত হয়েছেন। আর যারা অল্পশক্তির বা প্রতিভাহীনতার উদাহরণ, তারা প্রমিত বাংলাতে যেমন, তেমনই আঞ্চলিক বাংলাতেও চিরকাল শিব গড়তে কিম্ভূত বানরই গড়েছেন। আর নিজেদের অক্ষমতার দায় চাপিয়েছেন ভাষার অপ্রতুলতার ওপর। এবার আরেকদিকে তাকানো যাক। তাকানো যাক দক্ষিণারঞ্জন মিত্রের ‘ঠাকুমার ঝুলি’র দিকে। এই বই কি আঞ্চলিক ভাষায় লিখিত? নিশ্চয়ই নয়। এমনকি এর ক্রিয়া ও সর্বনামপদের ক্ষেত্রেও তথাকথিত চলতি ভাষার পরিবর্তে সাধু ভাষার প্রয়োগ করা হয়েছে। কিন্তু বাংলা ভাষায় আর কি একটিও গ্রন্থের নাম উচ্চারণ করা সম্ভব যেটি বাংলাভাষীর সর্বস্তরে এমন বোধ্য-সৃষ্টি হিসেবে মর্যাদা পেয়েছে? অতুলনীয় প্রতিভা ছাড়া কোনো লেখকের পক্ষে এই পর্যায়ে পৌঁছানো অসম্ভব। বাংলাভাষায় গদ্যে লেখা এমন অনেক উদাহরণ দেখানো সম্ভব যেখানে সর্বনাম ও ক্রিয়াপদের বিশুদ্ধ সাধুরূপ সত্ত্বেও সেই ভাষা প্রকৃতপক্ষে কথ্যভাষা। ‘ঠাকুরমার ঝুলি’ তার সর্বোৎকৃষ্ট উদাহরণ।
প্রাচীন বাংলায় উচ্চারণের সমতা ছিল না। চর্যাপদে একই শব্দের ভিন্ন ভিন্ন বানান। মধ্যযুগের বাংলার ক্ষেত্রেও একই কথা প্রযোজ্য। বড়ু চণ্ডীদাস, কবিকঙ্কন চণ্ডী, আলাওল ও ভারতচন্দ্রের রচনাবলী সেই সাক্ষ্যই প্রদান করে। দোভাষী পুঁথি লেখকদের মধ্যে শুধু ভাষার অসমতা নয়, শৈলীগত দূরত্বও ছিল অনেক বেশি। এর একটি প্রধান কারণ হচ্ছে সমগ্র বাংলাভাষী অঞ্চলের কোনো একক রাজনৈতিক ও সাংস্কৃতিক কেন্দ ছিল না। বিভিন্ন কেন্দ্র ছিল বিভিন্ন অঞ্চলের জন্য। যেমন আরাকান রাজসভা, ত্রিপুরার মহারাজার দরবার, নদীয়ার রাজার রাজসভা। খুব নিকট অতীতেও বাংলার রাজধানী স্থানান্তরিত হয়েছে এক জায়গা থেকে আরেক জায়গাতে। পুণ্ড্র্রবর্ধন, নদীয়া, সোনারগাঁও, গৌড়, রাজমহল, মুর্শিদাবাদ, ঢাকা- এই সব নগর কোনো না কোনো সময় বাংলার রাজধানী তথা কর্মকাণ্ডের কেন্দ্রবিন্দু হিসেবে বিবেচিত হয়েছে। ইংরেজ শাসনামলে ভারতবর্ষের ৬৬৭টি রাজ্য ও রাজ্যখণ্ডকে একত্রিত করে প্রথম একটি এককেন্দ্রিক শাসনব্যবস্থা স্থাপিত হয়। এবং কলকাতা হয় তার রাজধানী বা কেন্দ্র। আধুনিক রাষ্ট্রব্যবস্থায় প্রত্যেক দেশেই অধিকাংশ ব্যক্তিকে একই ভাষার দুইটি রূপ ও রীতি শিখতে হয়। একটি তার নিজের আঞ্চলিক ভাষা। সেটিই তার যথার্থ মাতৃভাষা। আর একটি প্রমিত ভাষা বা মান ভাষা বা শিষ্ট ভাষা। প্রথমটি মানুষ ব্যবহার করে নিজের বাড়ির মধ্যে, আত্মীয়-স্বজনের সঙ্গে, নিজের অঞ্চলের মানুষের সঙ্গে। আঞ্চলিক ভাষার মধ্যেও আবার অসংখ্য ভাগ রয়েছে। এক পেশাজীবী গ্রুপের সঙ্গে একই অঞ্চলের আরেক পেশাজীবী গ্রুপের আঞ্চলিক ভাষাতেও অনেক প্রভেদ লক্ষ্য করা যায়। পিটার ট্রুডগিলের বরাতে জানা যাচ্ছে যে সপ্তদশ শতকে ইউরোপীয়রা যখন প্রথম ওয়েস্ট ইন্ডিজে পৌঁছে তখন তারা সবচেয়ে বেশি অবাক হয়েছিল সেখানে নারীদের ও পুরুষদের মধ্যে ভিন্ন ভিন্ন ভাষার ব্যবহার দেখে। প্রমিত ভাষার ব্যবহার হয় শিক্ষাক্ষেত্রে, প্রাতিষ্ঠানিক কাজে-কর্মে, জাতীয় গণমাধ্যমগুলোয়, অন্যান্য অঞ্চলের সঙ্গে যোগাযোগের ক্ষেত্রে। ‘এক অঞ্চলের গালি আরেক অঞ্চলের বুলি’। আঞ্চলিক ভাষার এ বৈশিষ্ট্যের কারণেই প্রধানত প্রয়োজন পড়ে প্রমিত ভাষার। প্রমিত ভাষাটি হুবহু কোনো অঞ্চলের ভাষা নয়, বরং সব আঞ্চলিক ভাষাভাষী যাতে রাষ্ট্রের সব প্রয়োজনীয় তথ্য সঠিক অর্থে বুঝতে পারে, সেই কারণেই প্রয়োজন পড়ে প্রমিত ভাষার। প্রমিত ভাষার ‘বুলি’ সব অঞ্চলেই ‘বুলি’, এবং প্রমিত ভাষার ‘গালি’ সব অঞ্চলেই ‘গালি’। সেই কারণেই কৃত্রিম হলেও জাতির চিন্তা-চেতনার ঐক্য প্রতিষ্ঠার ক্ষেত্রে প্রমিত ভাষার ভূমিকা অপরিসীম। তবে প্রমিত ভাষাকে আঞ্চলিক ভাষার চেয়ে উন্নত মনে করার কোনো কারণও নেই। ভাষাপণ্ডিতরা ‘উন্নত’ বা ‘অনুন্নত’ ভাষার ধারণাটিকে অস্বীকার করে থাকেন। কারণ প্রত্যেক ভাষাই- তা প্রমিত হোক আর আঞ্চলিক বা উপভাষা হোক, তার লিপি থাকুক বা না থাকুক- স্বয়ংসম্পূর্ণ। ভাগীরথী-তীরের মিশ্র ভাষাকে যে প্রথমে বাংলাভাষাভাষী অঞ্চলের সবাই শিষ্ট ভাষা বা মান ভাষা হিসেবে মেনে নিয়েছিলেন, তার পেছনে ছিল প্রয়োজন। ছিল ঐতিহাসিক, রাজনৈতিক এবং অর্থনৈতিক কারণ।
যে ব্যাপারটি অনেকেই খেয়াল করেন না তা হচ্ছে, গত বাষট্টি বছরের বিবর্তন যথেষ্ট ছাপ ফেলেছে বাংলাদেশে ও পশ্চিমবঙ্গের প্রমিত ভাষাতে। এখন এ ভাষাকে দুইটি আলাদা আলাদা প্রমিত ভাষা বলাই সঙ্গত। বাংলাদেশ ও পশ্চিমবঙ্গের সাহিত্যিক-ভাষা, সংবাদপত্রের ভাষা, রাজনৈতিক ভাষ্য, বেতার-টেলিভিশনের ভাষার মধ্যে পার্থক্য সুস্পষ্ট। উচ্চারণেই শুধু নয়, বাক্য গঠনের ক্ষেত্রেও যথেষ্ট পার্থক্য দেখা যাচ্ছে। আর শব্দ ব্যবহারের ক্ষেত্রে পার্থক্য তো অনেক বেশি সুস্পষ্ট। এ পৃথকী-সংঘটন বিবর্তনের ধারায় অনিবার্য, ন্যায্য এবং আকাঙ্ক্ষিতও।
বাংলাভাষাকে তার জন্মলগ্ন থেকে নানা ধরনের ষড়যন্ত্র ও বিপদ মোকাবিলা করতে হয়েছে। রাজকীয় পৃষ্ঠপোষকতা বাংলাভাষার কপালে খুব কমই জুটেছে। সংস্কৃত, পালি, ফারসি, ইংরেজি, উর্দু- এসব ভাষাকে জোর করে চাপিয়ে দেয়ার চেষ্টা করা হয়েছে। কিন্তু বাংলাভাষা বিকশিত হয়েছে সব বাধা উপক্ষো করেই।
কিন্তু এখনকার সমস্যার চেহারা ভিন্ন। বাইরে থেকে নয়- বাংলাভাষা বিকৃতির প্রবণতা শুরু হয়েছে ভেতর থেকে। এক সময় রেডিয়ো-টেলিভিশন ছিল শুদ্ধ বাংলা উচ্চারণ শিক্ষার পরোক্ষ মাধ্যম। এখন সেগুলো শুদ্ধ উচ্চারণের বিরুদ্ধে প্রধান ভূমিকা পালন করছে। বিশেষ করে এফএম রেডিয়োগুলোতে যে কোনো বাংলায় কথা বলা হয়, তা বোঝা মুশকিল। এরা নিজেরা বিকৃত মানসিকতার। এবং তারা সদা নিয়োজিত বিকৃত বাঙালি তৈরির অপচেষ্টায়। এদের মতো বাঙালিদের জন্যই সন্দ্বীপের কবি আবদুল হাকিম লিখেছিলেন-
‘যেজন বঙ্গেত জন্মি
হিংসে বঙ্গবাণী
সেজন কাহার জন্ম
নির্ণয়ে না জানি।’
লেখক : কথাসাহিত্যিক ও প্রাবন্ধিক

শীর্ষ খবর
সর্বশেষ খবর
জাতীয়
টিয়ারশেলেই চোখে আঘাত সিদ্দিকুরের
দোহারে বৃদ্ধা হত্যায় নারীসহ চারজনের ফাঁসি
আন্তর্জাতিক
মার্কিন সেনা প্রত্যাহার করে নির্বাচন চান হেকমতিয়ার
আফগানিস্তানে জঙ্গি হামলায় শিশুসহ অর্ধশত নিহত
রাজনীতি
আদালত পরিবর্তনে খালেদার আবেদনের শুনানি মুলতবি
আ’লীগের ভরসা হেভিওয়েটে প্রতীকেই গুরুত্ব বিএনপির
খেলা
বড় অংকের টাকায় দলবদলে ফের ঢাকায় ওয়েডসন
সাকিবের অলরাউন্ড নৈপুণ্যে দারুণ জয় পেল জ্যামাইকা
নারায়ণগঞ্জে গা শিউরে উঠা ১০ খুন
ঘুষের টাকাসহ শিক্ষা কর্মকর্তাকে আটক
জবিতে ভর্তির আবেদন ৮ আগস্ট, পরীক্ষা ১৫ সেপ্টেম্বর
সিলেটে কলেজ ও ক্লিনিকে ভাংচুর, লুটপাট
মাস্টার্সে অনলাইনে ভর্তি ১৬ আগস্ট শুরু
হিলি সীমান্তে বিজিবি-বিএসএফের 'রাখি বন্ধন'
অন্তঃসত্বা গৃহবধূকে গাছে বেঁধে নির্যাতনের ঘটনায় মামলা
সুদের টাকার জন্য চাপ, রিকশাচালকের আত্মহত্যা
১১২ বিচারকের পদোন্নতি
'বিদেশিরা বা আদালত ক্ষমতায় বসাবে এমন রঙিন খোয়াব ভেঙে যাবে'
বর্ষপূর্তি সংখ্যা বিভাগের অারও খবর
একুশের বিচার, একুশের পরিণাম
মানববিদ্যার দৈন্যদশা ঘোচানো চাই
বাংলা প্রচলনে স্থবিরতা কেন?
বাংলা প্রচলন সমস্যা
অনুবাদের সৃজনশীলতা
সাম্রাজ্য বিস্তারের হাতিয়ার ভাষা
বাংলা ভাষার রাষ্ট্রে ভাষা কেন শূন্যে মিলায়!
উচ্চশিক্ষাঙ্গনে বাংলা ভাষার চর্চা ও কিছু বাস্তবতা
রুখতে হবে বিদেশী ভাষার আগ্রাসন
ভাষা নিয়ে যথেচ্ছাচার
বাংলা ভাষা ও সাহিত্যে লোকসঙ্গীতের ভূমিকা
আরও যারা লিখেছেন
প্রথম পাতা
শেষ পাতা
খবর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
তারাঝিলমিল
বর্ষপূর্তি সংখ্যা
খেলা
বাংলার মুখ
ইউনিয়ন পরিষদ নির্বাচন ২০১৬
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
'বিদেশিরা বা আদালত ক্ষমতায় বসাবে এমন রঙিন খোয়াব ভেঙে যাবে'       মিরপুরের পোশাক শ্রমিকদের দাবি মানল মালিকপক্ষ       ইলিশের মালিক বাংলাদেশ       ষোড়শ সংশোধনী বাতিলের রায় লজ্জার: এরশাদ       সিদ্দিকুর দেখতে পাবেন কিনা নিশ্চিতে ৪-৬ সপ্তাহ লাগবে